বেনজির বিশৃঙ্খলা! মুখ্যমন্ত্রীর নির্দেশে তদন্ত কমিটি, কী বললেন অসীম রায়?

কলকাতা: মেসির (Lionel Messi) কলকাতা সফরকে ঘিরে বেনজির বিশৃঙ্খলার সাক্ষী হয়েছে সল্ট লেকের যুবভারতী ক্রীড়াঙ্গন (Yuba Bharati Krirangan)। ফুটবলের রাজপুত্রকে এক পলক দেখতে না পেয়ে চরম ক্ষুব্ধ দর্শককূল ভাংচুর চালায় স্টেডিয়ামে, ভাঙা হয় চেয়ার, ছিঁড়ে ফেলা হয় ব্যানার, মাঠে ছুড়ে ফেলা হয় জলের বোতল। শেষে আবার টিকিটের টাকা ফেরতের দাবিতে বিক্ষোভ দেখান দর্শকরা। এদিকে মেসির এই সফরের মূল উদ্যোক্তা শতদ্রু দত্তকে (Satadru Dutta Arrest) গ্রেফতারও করা হয়। এদিকে ঘটনার তদন্তের স্বার্থে একটি কমিটি গঠন করেন মমতা বন্দ্যোপাধ্যায় (Mamata Banerjee)।

যুবভারতীতে বিশৃঙ্খলার ঘটনায় পুলিশের তরফে কী কী পদক্ষেপ, সেই রিপোর্ট নিয়ে নবান্নে একটি বৈঠকও হয় যেখানে উপস্থিত ছিলেন রাজ্যের মুখ্য সচিব এবং স্বরাষ্ট্র সচিব। মুখ্যমন্ত্রীর নেতৃত্বে একটি তদন্ত কমিটিও গঠন করা হয়। জানা গিয়েছে, এই তদন্ত কমিটির নেতৃত্বে রাখা হয়েছে অবসরপ্রাপ্ত বিচারপতি অসীম রায় (Ex Justice Asim Roy)। তিনি কলকাতা টিভিকে দেওয়া এক্সক্লুসিভ সাক্ষাৎকারে জানান ঘটনার তদন্ত প্রসঙ্গে।

আরও পড়ুন: বিশৃঙ্খলার দায় কার? কী বললেন রাজীব কুমার?

অবসরপ্রাপ্ত বিচারপতি অসীম রায় এদিন বলেন, “এই ঘটনার পিছনে কারা রয়েছে, কাদের ভুলের জন্য ঘটল এমন বিশৃঙ্খয়া, কাদের অবহেলার, কাদের ভুল সিদ্ধান্তের জন্য এই ঘটনা ঘটল, তা জানতে হবে। ভবিষ্যতে এরকম ঘটনা যাতে আর না ঘটে সেটাকে কীভাবে নিশ্চিত করব? প্রথমে এটা জানা দরকার।” তিনি আরও জানান, “একটু সময় দরকার। এটা নিয়ে যত দ্রুত সিদ্ধান্তে আসা যায়, সেই চেষ্টাই করা হচ্ছে।”